Selv om det er relativt lite spennende med hjulkapsler, har det nå skjedd noe i Sjøvegan som har gjort at dette har blitt noe mer interessant. En kapsel har falt av og befinner seg på andre siden av veien til det gamle bakeriet. Kjører man gjennom Sjøvegan- sentrum kan man umulig unngå å legge merke til kapselen som ligger lent inntil snøskavlen. Om bilisten savner denne hjulkapselen er det lurt å være rask til beins, eller hive seg i bilen, før en engasjert samler av hjulkapsler henter dette unike funnet. Dette vil kanskje være et kappløp gjennom tidene, og vi i Salangen-Nyheter vil holde et tett øye med hvem som vinner.



Vi undrer på hvordan

Da det var ingen vitner på åstedet da selve hjulkapselen falt av har vår sekundære stjernegrafiker og sceneanalytiker drøftet at hendelsen skjedde da billisten kjørte nedover gjennom Sjøvegan- sentrum da hjulkapselen falt av i svingen ved Anitas Blomster og så trillet videre nedover på egen hånd. Vår grafiker tenker til seg selv at hjulkapselen må ha sagt noe lignende «Nå har jeg gått fra bilen, billisten og Sjøvegan», nå kan jeg vel gå i fra deg og!», med tanke på at hjulkapsler ikke kan snakke ble dette bare en spekulasjon.



Slik illustrerer vår grafikker om hvor kapselen kommer i fra. FOTO: PER ASBJØRN GUNDERSEN